Ericu950/Stoicheia-meter-silver huggingface dataset:
τῆς δ Ἡρωίδος τὰ πλεῖστα μυστικὸν ἔχει λόγον , ὃν ἴσασιν αἱ Θυιάδες , ἐκ δὲ τῶν δρωμένων φανερῶς Σεμέλης ἄν τις ἀναγωγὴν εἰκάσειε .
περὶ δὲ τῆς Χαρίλλης τοιαῦτά τινα μυθολογοῦσι .
λιμὸς ἐξ αὐχμοῦ τοὺς Δελφοὺς κατέσχε καὶ πρὸς τὰς θύρας τοῦ βασιλέως ἐλθόντες μετὰ τέκνων καὶ γυναικῶν ἱκέτευον .
ὁ δὲ τῶν ἀλφίτων καὶ τῶν χεδρόπων μετεδίδου τοῖς γνωριμωτέροις αὐτῶν ·
οὐ γὰρ ἦν ἱκανὰ πᾶσιν .
ἐλθούσης δὲ παιδὸς ἔτι μικρᾶς ὀρφανῆς γονέων καὶ προσλιπαρούσης , ἐρράπισεν αὐτὴν ὑποδήματι καὶ τῷ προσώπῳ τὸ ὑπόδημα προσέρριψεν ·
ἡ δέ , πενιχρά τις οὖσα καὶ ἔρημος οὐκ ἀγεννὴς δὲ τὸ ἦθος , ἐκποδὼν γενομένη καὶ λύσασατὴν ζώνην ἀνήρτησεν ἑαυτήν .
ἐπιτείνοντος δὲ τοῦ λιμοῦ καὶ νοσημάτων προσγενομένων , ἀνεῖλεν ἡ Πυθία τῷ βασιλεῖ Χάριλλαν ἱλάσκεσθαι , παρθένον αὐτοθάνατον .
μόλις οὖν ἀνευρόντες ὅτι τ οὔνομα τοῦτ ἦν τῇ ῥαπισθείσῃ παιδί , μεμειγμένην τινὰ καθαρμῷ θυσίαν ἀπετέλεσαν , ἣν ἐπιτελοῦσιν ἔτι καὶ νῦν δι ἐννέα ἐτῶν .
προκάθηται μὲν γὰρ ὁ βασιλεὺς τῶν ἀλφίτων καὶ τῶν χεδρόπων ἐπιδιδοὺς πᾶσι καὶ ξένοις καὶ πολίταις , κομίζεται δὲ τῆς Χαρίλλης παιδικὸν εἴδωλον ὅταν οὖν πάντες λάβωσιν , ὁ μὲν βασιλεὺς ῥαπίζει τῷ ὑποδήματι τὸ εἴδωλον , ἡ δὲ τῶν Θυιάδων ἀρχηγὸς ἀραμένη κομίζει πρός τινα τόπον φαραγγώδη , κ ἀκεῖ σχοινίον περιάψαντες τῷ τραχήλῳ τοῦ εἰδώλου κατορύττουσιν , ὅπου τὴν Χάριλλαν ἀπαγξαμένην ἔθαψαν .
τί τὸ πτωχικὸν κρέας παρ Αἰνιᾶσι ;
πλείονες γεγόνασιν Αἰνιάνων μεταναστάσεις .
πρῶτον μὲν γὰρ οἰκοῦντες περὶ τὸ Δώτιον πεδίον ἐξέπεσον ὑπὸ Λαπιθῶν εἰς Αἴθικας .
ἐκεῖθεν τῆς Μολοττίας τὴν περὶ τὸν Αὔαν χώραν 0 ;
κατέσχον , ὅθεν ὠνομάσθησαν Παραυαῖοι . ;
μετὰ ταῦτα Κίρραν κατέσχον ·
ἐν δὲ Κίρρᾳ καταλεύσαντες Οἴνοκλον τὸν βασιλέα , τοῦ θεοῦ προστάξαντος , εἰς τὴν περὶ τὸν Ἴναχον χώραν κατέβησαν οἰκουμένην ὑπ Ἰναχιέων καὶ Ἀχαιῶν .
γενομένου δὲ χρησμοῦ τοῖς μὲν ἂν μεταδῶσι τῆς χώρας ἀποβαλεῖν ἅπασαν , τοῖς δὲ ἂν λάβωσι παρ ἑκόντων καθέξειν , Τέμων , ἀνὴρ ἐλλόγιμος τῶν Αἰνιάνων , ἀναλαβὼν ῥάκια καὶ πήραν ὡς προσαίτης ὢν ἀφίκετο πρὸς τοὺς Ἰναχιεῖς ·
ὕβρει δὲ καὶ πρὸς γέλωτα τοῦ βασιλέως βῶλον ἐπιδόντος αὐτῷ , δεξάμενος εἰς τὴν πήραν ἐνέβαλε καὶ καταφανὴς ἦν ἠγαπηκὼς τὸ δῶρον ἀπεχώρησε γὰρ εὐθὺς οὐδὲν προσαιτήσας .
οἱ δὲ πρεσβύτεροι θαυμάσαντες ἀνεμιμνήσκοντο τοῦ χρησμοῦ , καὶ τῷ βασιλεῖ προσιόντες ἔλεγον μὴ καταφρονῆσαι μη δὲ προέσθαι τὸν ἄνθρωπον .
αἰσθόμενος οὖν ὁ Τέμων τὴν διάνοιαν αὐτῶν ὥρμησε φεύγειν , καὶ διέφυγεν εὐξάμενος τῷ Ἀπόλλωνι καθ ἑκατόμβης .
ἐκ δὲ τούτου μονομαχοῦσιν οἱ βασιλεῖς , καὶ τὸν τῶν Ἰναχιέων Ὑπέροχον ὁ τῶν Αἰνιάνων Φήμιος ὁρῶν μετὰ κυνὸς αὐτῷ προσφερόμενον οὐκ ἔφη δίκαια ποιεῖν , δεύτερον ἐπάγοντα μαχόμενον ·
ἀπελαύνοντος δὲ τοῦ Ὑπερόχου τὸν κύνα καὶ μεταστρεφομένου , λίθῳ βαλὼν ὁ Φήμιος αὐτὸν ἀναιρεῖ .
κτησάμενοι δὲ τὴν χώραν , τοὺς Ἰναχιεῖς μετὰ τῶν Ἀχαιῶν ἐκβαλόντες , τὸν μὲν λίθον ἐκεῖνον ὡς ἱερὸν σέβονται καὶ θύουσιν αὐτῷ καὶ τοῦ ἱερείου τῷ δημῷ περικαλύπτουσιν .
ὅταν δὲ τῷ Ἀπόλλωνι τὴν ἑκατόμβην ἀποδιδῶσι , τῷ Διὶ βοῦν καθιερεύσαντες , μερίδα τοῖς Τέμωνος ἀπογόνοις ἐξαίρετον νέμουσι , καὶ πτωχικὸν κρέας ἐπονομάζουσι .
τίνες οἱ παρ Ἰθακησίοις Κολιάδαι καὶ τίς ὁ φάγιλος ; 0 ;
τῷ Ὀδυσσεῖ μετὰ τὴν μνηστηροφονίαν οἱ ἐπιτήδειοι τῶν τεθνηκότων ἐπανέστησαν , μεταπεμφθεὶς δ ὑπ ἀμφοτέρων διαιτητὴς Νεοπτόλεμος ἐδικαίωσε τὸν μὲν Ὀδυσσέα μεταναστῆναι καὶ φεύγειν ἐκ τῆς Κεφαλληνίας καὶ Ζακύνθου καὶ Ἰθάκης ἐφ αἵματι , τοὺς δὲ τῶν μνηστήρων ἑταίρους καὶ οἰκείους ἀποφέρειν ποινὴν Ὀδυσσεῖ τῶν εἰς τὸν οἶκον ἀδικημάτων καθ ἕκαστον ἐνιαυτόν .
αὐτὸς μὲν οὖν εἰς Ἰταλίαν μετέστη ·
τὴν δὲ ποινὴν τῷ υἱεῖ καθιερώσας ἀποφέρειν ἐν ἐκέλευσε τοὺς Ἰθακησίους .
ἦν δὲ ἄλφιτα οἶνος κηρία ἔλαιον ἅλες ἱερεῖα πρεσβύτερα φαγίλων ·
φάγιλον δὲ φησιν Ἀριστοτέλης τὸν ἀμνὸν εἶναι .
τοὺς δὲ περὶ Εὔμαιον ἐλευθερώσας ὁ Τηλέμαχος κατέμειξεν εἰς τοὺς πολίτας , καὶ τὸ γένος ἐστὶ Κολιαδῶν ἀπ Εὐμαίου καὶ Βουκολιδῶν ἀπὸ Φιλοιτίου .
τίς ἡ ξυλίνη κύων παρὰ Λοκροῖς 0 ;
φυσκίου τοῦ Ἀμφικτύονος υἱὸς ἦν Λοκροῖς ·
ἐκ δὲ τούτου καὶ Καβύης Ὀποῦς 0 .
πρὸς ὃν ὁ πατὴρ διενεχθεὶς καὶ συχνοὺς τῶν πολιτῶν ἀναλαβὼν περὶ ἀποικίας ἐμαντεύετο .
τοῦ δὲ θεοῦ φήσαντος κτίζειν πόλιν ὅπουπερ ἂν τύχῃ δηχθεὶς ὑπὸ κυνὸς ξυλίνης , ὑπερβαίνων εἰς τὴν ἑτέραν θάλατταν ἐπάτησε κυνόσβατον .
ἐνοχληθεὶς δὲ τῇ πληγῇ διέτριψεν ἡμέρας αὐτόθι πλείονας , ἐν αἷς καταμαθὼν τὸ χωρίον ἔκτισε πόλεις Φύσκον καὶ Οἰάνθειαν , καὶ τὰς ἄλλας , ὅσας οἱ κληθέντες Ὀζόλαι Λοκροὶ κατῴκησαν .
ὀζόλας δὲ Λοκροὺς οἱ μὲν διὰ τὸν Νέσσον , οἱ δὲ διὰ τὸν Πύθωνα δράκοντα κληθῆναι λέγουσιν , ἐκβρασθέντας ὑπὸ τῆς θαλάττης καὶ σαπέντας ἐν τῇ τῶν Λοκρῶν χώρᾳ 0 .
τινὲς δὲ κώδια καὶ τραγέας τοὺς ἀνθρώπους φοροῦντας καὶ τὰ πλεῖστα συνόντας αἰπολίοις γενέσθαι δυσώδεις .
ἔνιοι δὲ τ οὐναντίον πολυάνθεμον τὴν χώραν οὖσαν ὑπ εὐωδίας τ οὔνομα λαβεῖν 0 ·
ὧν ἐστι καὶ Ἀρχύτας ὁ Ἀμφισσεύς ·
γέγραφε γὰρ οὕτω τὰν βοτρυοστέφανον μυρίπνουν Μάκυναν ἐραννήν .
τί τὸ καλούμενον ὑπὸ Μεγαρέων ἀφάβρωμα 0 ;
νῖσος , ἀφ οὗ προσηγορεύθη Νίσαια , βασιλεύων ἐκ Βοιωτίας ἔγημεν Ἀβρώτην , Ὀγχήστου θυγατέρα , Μεγαρέως δ ἀδελφήν , γυναῖκα καὶ τῷ φρονεῖν ὡς ἔοικε περιττὴν καὶ σώφρονα διαφερόντως .
ἀποθανούσης δ αὐτῆς , οἵ τε Μεγαρεῖς ἐπένθησαν ἑκουσίως καὶ ὁ Νῖσος ἀιδίαν τινὰ μνήμην καὶ δόξαν αὐτῆς καταστῆναι βουλόμενος ἐκέλευε τὰς ἀστὰς φορεῖν ἣν ἐκείνη στολὴν ἐφόρει , καὶ τὴν στολὴν ἀφάβρωμα δι ἐκείνην ὠνόμασε .
δοκεῖ δὲ τῇ δόξῃ τῆς γυναικὸς καὶ ὁ θεὸς βοηθῆσαι ·
πολλάκις γὰρ τὰς ἐσθῆτας ἀλλάξαι βουλομένας τὰς Μεγαρίδας χρησμῷ διεκώλυσε .
τίς ὁ δορίξενος 0 ;
τὸ παλαιὸν ἡ Μεγαρὶς ᾠκεῖτο κατὰ κώμας , εἰς πέντε μέρη νενεμημένων τῶν πολιτῶν .
ἐκαλοῦντο δὲ Ἡραεῖς καὶ Πιραεῖς καὶ Μεγαρεῖς καὶ Κυνοσουρεῖς καὶ Τριποδίσκιοι .
τῶν δὲ Κορινθίων πόλεμον αὐτοῖς ἐξεργασαμένων πρὸς ἀλλήλους ἀεὶ γὰρ ἐπεβούλευον ὑφ αὑτοῖς ποιήσασθαι τὴν Μεγαρικήν , ὅμως δι ἐπιείκειαν ἡμέρως ἐπολέμουν καὶ συγγενικῶς .
τούς μὲν γὰρ γεωργοῦντας οὐδεὶς ἠδίκει τὸ παράπαν , τοὺς δ ἁλισκομένους λύτρον τι τεταγμένον ἔδει καταβαλεῖν , καὶ τοῦτ ἐλάμβανον ἀφέντες , πρότερον δ οὐκ εἰσέπραττον , ἀλλ ὁ λαβὼν αἰχμάλωτον ἀπῆγεν οἴκαδε , καὶ μεταδοὺς ἁλῶν καὶ τραπέζης ἀπέπεμπεν οἴκαδε .
ὁ μὲν οὖν τὰ λύτρα κομίσας ἐπῃνεῖτο καὶ φίλος ἀεὶ διετέλει τοῦ λαβόντος ἐκ δοριαλώτου δορίξενος προσαγορευόμενος ·
ὁ δ ἀποστερήσας οὐ μόνον παρὰ τοῖς πολεμίοις ἀλλὰ καὶ παρὰ τοῖς πολίταις ὡς ἄδικος καὶ ἄπιστος ἠδόξει 0 .
τίς ἡ παλιντοκία 0 ;
μεγαρεῖς Θεαγένη τὸν τύραννον ἐκβαλόντες , ὀλίγον χρόνον ἐσωφρόνησαν κατὰ τὴν πολιτείαν εἶτα πολλὴν κατὰ Πλάτωνα καὶ ἄκρατον αὐτοῖς ἐλευθερίαν τῶν δημαγωγῶν οἰνοχοούντων , διαφθαρέντες παντάπασι τὰ τά ἄλλα τοῖς πλουσίοις ἀσελγῶς προσεφέροντο , καὶ παριόντες εἰς τὰς οἰκίας αὐτῶν οἱ πένητες ἠξίουν ἑστιᾶσθαι καὶ δειπνεῖν πολυτελῶς ·
εἰ δὲ μὴ τυγχάνοιεν , πρὸς βίαν καὶ μεθ ὕβρεως ἐχρῶντο πᾶσι .
τέλος δὲ δόγμα θέμενοι , τοὺς τόκους ἀνεπράττοντο παρὰ τῶν δανειστῶν οὓς δεδωκότες ἐτύγχανον , παλιντοκίαν τὸ γινόμενον προσαγορεύσαντες .
τίς ἡ Ἀνθηδών , περὶ ἧς ἡ Πυθιὰς εἶπε πῖν οἶνον τρυγίαν , ἐπεὶ οὐκ Ἀνθηδόνα ναίεις  ἡ γὰρ ἐν Βοιωτοῖς οὐκ ἔστι πολύοινος 0 ;
τὴν Καλαύρειαν Εἰρήνην τὸ παλαιὸν ὠνόμαζον ἀπὸ γυναικὸς Εἰρήνης , ἣν ἐκ Ποσειδῶνος καὶ Μελανθείας τῆς Ἀλφειοῦ γενέσθαι μυθολογοῦσιν .
ὕστερον δὲ τῶν περὶ Ἄνθον καὶ Ὑπέραν αὐτόθι κατοικούντων , Ἀνθηδονίαν καὶ Ὑπέρειαν ἐκάλουν τὴν νῆσον .
εἶχε δὲ ὁ χρησμὸς οὕτως , ὡς Ἀριστοτέλης φησί , πῖν οἶνον τρυγίαν , ἐπεὶ οὐκ Ἀνθηδόνα ναίεις οὐ δ ἱερὰν Ὑπέραν , ὅθι γ ἄτρυγον οἶνον ἔπινες .
ταῦτα μὲν ὁ Ἀριστοτέλης 0 .
ὁ σε Μνασιγείτων φησὶν Ὑπέρας ἀδελφὸν ὄντα τὸν Ἄνθον ἔτι νήπιον ἀπολέσθαι , καὶ τὴν Ὑπέραν κατὰ ζήτησιν αὐτοῦ πλανώμενον εἰς Φερὰς πρὸς Ἄκαστον ἐλθεῖν , ὅπου κατὰ τύχην ὁ Ἄνθος ἐδούλευεν οἰνοχοεῖν τεταγμένος .
ὡς οὖν εἱστιῶντο , τὸν παῖδα προσφέροντα τῇ ἀδελφῇ τὸ ποτήριον ἐπιγνῶναι καὶ εἰπεῖν πρὸς αὐτὴν ἡσυχῆ πῖν οἶνον τρυγίαν , ἐπεὶ οὐκ Ἀνθηδόνα ναίεις 0 .
τίς ὁ λεγόμενος ἐν Πριήνῃ παρὰ δρυῒ σκότος 0 ;
σάμιοι καὶ Πριηνεῖς πολεμοῦντες ἀλλήλοις , τὰ μὲν ἄλλα μετρίως ἐβλάπτοντο καὶ ἔβλαπτον , μάχης δὲ μεγάλης γενομένης , χιλίους Σαμίων οἱ Πριηνεῖς ἀπέκτειναν ·
ἑβδόμῳ δ ὕστερον ἔτει Μιλησίοις συμβαλόντες παρὰ τὴν καλουμένην δρῦν τοὺς ἀρίστους ὁμοῦ τι καὶ πρώτους ἀπέβαλον τῶν πολιτῶν ·
ὅτε καὶ Βίας ὁ σοφὸς εἰς Σάμον ἐκ Πριήνης πρεσβεύσας εὐδοκίμησε .
ταῖς δὲ Πριηνέων γυναιξὶν ὠμοῦ τοῦ πάθους τούτου καὶ τῆς συμφορᾶς ἐλεεινῆς γενομένης , ἀρὰ κατέστη καὶ ὅρκος περὶ τῶν μεγίστων ὁ παρὰ δρυῒ σκότος διὰ τὸ παῖδας αὐτῶν καὶ πατέρας καὶ ἄνδρας ἐκεῖ φονευθῆναι .
τίνες οἱ παρὰ Κρησὶ λεγόμενοι κατακαῦται 0 ;
τυρρηνοὺς φασι τὰς Ἀθηναίων θυγατέρας καὶ γυναῖκας ἐκ Βραύρωνος ἁρπάσαντας , ὁπηνίκα Λῆμνον καὶ Ἴμβρον κατῴκουν , εἶτ ἐκπεσόντας , εἰς τὴν Λακωνικὴν ἀφικέσθαι καὶ γενέσθαι ἐπιμειξίαν αὐτοῖς μέχρι παίδων γενέσεως πρὸς τὰς ἐγχωρίους γυναῖκας ·
ἐκ δ ὑποψίας καὶ διαβολῆς πάλιν ἀναγκασθέντας ἐκλιπεῖν τὴν Λακωνικήν , μετὰ παίδων καὶ γυναικῶν εἰς Κρήτην κατᾶραι , Πόλλιν ἡγεμόνα καὶ Δελφὸν ἔχοντας .
ἐκεῖ δὲ πολεμοῦντας τοῖς κατέχουσι τὴν Κρήτην , πολλοὺς περιορᾶν τῶν ἐν ταῖς μάχαις ἀποθνησκόντων ἀτάφους , τὸ μὲν πρῶτον ἀσχόλους διὰ τὸν πόλεμον ὄντας καὶ τὸν κίνδυνον , ὕστερον δὲ φεύγοντας ἅπτεσθαι νεκρῶν ἐφθαρμένων ὑπὸ χρόνου καὶ διερρυηκότων .
τὸν οὖν Πόλλιν ἐξευρόντα τιμάς τινας καὶ προνομίας καὶ ἀτελείας ἀποδοῦναι τὰς μὲν τοῖς ἱερεῦσι τῶν θεῶν , τὰς δὲ τοῖς ταφεῦσι τῶν τετελευτηκότων , ἐπιφημίσαντα καὶ ταύτας δαίμοσι χθονίοις , ὅπως ἀναφαίρετοι διαμένοιεν 0 ·
ὀνομασθῆναι δὲ τοὺς μὲν ἱερεῖς , τοὺς δὲ κατακαύτας 0 1 .
εἶτα κλήρῳ διαλαχεῖν πρὸς τὸν Δελφὸν καὶ πολιτεύεσθαι μὲν αὐτοὺς καθ αὑτούς , ἔχειν δὲ μετὰ τῶν ἄλλων φιλανθρώπων καὶ ἄδειαν ἀδικημάτων , οἷς οἱ ἄλλοι Κρῆτες εἰώθασι χρῆσθαι πρὸς ἀλλήλους ἄγοντες λαθραίως καὶ ἀποφέροντες ·
ἐκείνους γὰρ οὐδὲν ἀδικεῖν οὐ δὲ κλέπτειν οὐδὲν οὐ δ ἀφαιρεῖσθαι .
τίς ὁ παίδων τάφος παρὰ Χαλκιδεῦσι 0 ;
κόθος καὶ Αἶκλος οἱ Ξούθου παῖδες εἰς Εὔβοιαν ἧκον οἰκήσοντες , Αἰολέων τότε τὰ πλεῖστα τῆς νήσου κατεχόντων .
ἦν δὲ τῷ Κόθῳ λόγιον εὖ πράξειν ἐν καὶ περιέσεσθαι τῶν πολεμίων , ἐὰν πρίηται τὴν χώραν .
ἀποβὰς οὖν μετ ὀλίγων ἐνέτυχε παίζουσι παιδαρίοις παρὰ τὴν θάλατταν ·
συμπαίζων οὖν αὐτοῖς καὶ φιλοφρονούμενος ἔδειξε παίγνια πολλὰ τῶν ξενικῶν .
ὡς δ ἑώρα τοὺς παῖδας ἐπιθυμοῦντας λαβεῖν , οὐκ ἔφησεν αὐτοῖς δώσειν ἄλλως , εἰ μὴ τῆς γῆς λάβοι παρ αὐτῶν οἱ δὲ παῖδες οὕτως ἀναιρούμενοι χαμᾶθεν ἐδίδοσαν καὶ τὰ παίγνια λαβόντες ἀπηλλάγησαν .
οἱ δ Αἰολεῖς αἰσθόμενοι τὸ γεγονός , καὶ τῶν πολεμίων αὐτοῖς ἐπιπλεόντων , ὑπ ὀργῆς καὶ λύπης διεχρήσαντο τοὺς παῖδας .
ἐτάφησαν δὲ παρὰ τὴν ὁδὸν ᾗ βαδίζουσιν ἐκ πόλεως ἐπὶ τὸν Εὔριπον , καὶ ὁ τόπος τάφος παίδων καλεῖται .
τίς ὁ μιξαρχαγέτας ἐν Ἄργει καὶ τίνες οἱ ἐλάσιοι 0 ;
μιξαρχαγέταν τὸν Κάστορα καλοῦσι καὶ νομίζουσι παρ αὐτοῖς τεθάφθαι ·
τὸν δὲ Πολυδεύκην ὡς ἕνα τῶν Ὀλυμπίων σέβονται .
τοὺς δὲ τὰς ἐπιληψίας ἀποτρέπειν δοκοῦντας ἐλασίους μὲν ὀνομάζουσι , δοκοῦσι δὲ τῶν Ἀλεξίδας τῆς Ἀμφιαράου θυγατρὸς ἀπογόνων εἶναι .
τί τὸ παρ Ἀργείοις λεγόμενον ἔγκνισμα 0 ;
τοῖς ἀποβαλοῦσί τινα συγγενῶν ἢ συνήθων ἔθος ἐστὶ μετὰ τὸ πένθος εὐθὺς τῷ Ἀπόλλωνι θύειν , ἡμέραις δ ὕστερον τριάκοντα τῷ Ἑρμῇ 0 .
νομίζουσι γάρ , ὥσπερ τὰ σώματα τῶν ἀποθανόντων δέχεσθαι τὴν γῆν , ὀὕτω τὰς ψυχὰς τὸν Ἑρμῆν τοῦ δ Ἀπόλλωνος τῷ ἀμφιπόλῳ κριθὰς διδόντες λαμβάνουσι κρέας τοῦ ἱερείου , καὶ τὸ πῦρ ἀποσβέσαντες ὡς μεμιασμένον παρ ἑτέρων δ ἐναυσάμενοι , τοῦτο τὸ κρέας ὀπτῶσιν ἔγκνισμα προσαγορεύοντες .
τίς ἀλάστωρ ἀλιτήριος παλαμναῖος 0 ;
οὐ γὰρ πειστέον τοῖς λέγουσιν ἀλιτηρίους κεκλῆσθαι τοὺς ἐπιτηροῦντας ἐν τῷ λιμῷ τὸν ἀλοῦντα καὶ διαρπάζοντας ·
ἀλλ ἀλάστωρ μὲν κέκληται ὁ ἄληστα καὶ πολὺν χρόνον μνημονευθησόμενα δεδρακώς , ἀλιτήριος δ ὃν ἀλεύασθαι καὶ φυλάξασθαι διὰ μοχθηρίαν καλῶς εἶχε .
ταῦτα , φησὶν ὁ Σωκράτης , ἐν διφθέραις χαλκαῖς γεγράφασι .
τίνος ἔχεται διανοίας τὸ τοὺς ἀπάγοντας εἰς Κασσιοπαίαν τὸν βοῦν ἐξ Αἰνίδος τὰς παρθένους προπεμπούσας ἐπᾴδειν ἄχρι τῶν ὅρων μήποτε νοστήσαιτε φίλην ἐς πατρίδα γαῖαν ;
Αἰνιᾶνες ὑπὸ Λαπιθῶν ἐξαναστάντες τὸ πρῶτον ᾤκησαν περὶ τὴν Αἰθικίαν , εἶτα περὶ τὴν Μολοττίδα καὶ Κασσιοπαίαν ·
οὐδὲν δὲ χρηστὸν ἀπὸ τῆς χώρας ἔχοντες , ἀλλὰ καὶ χαλεποῖς χρώμενοι προσοίκοις εἰς τὸ Κιρραῖον πεδίον ἧκον , Οἰνόκλου τοῦ βασιλέως ἄγοντος αὐτούς .
ἐκεῖ δὲ μεγάλων αὐχμῶν γενομένων , κατὰ χρησμὸν ὡς λέγεται τὸν Οἴνοκλον καταλεύσαντες καὶ πάλιν πλανηθέντες , εἰς ταύτην ἀφίκοντο τὴν χώραν , ἣν νῦν ἔχουσιν , ἀγαθὴν καὶ πάμφορον οὖσαν .
ὅθεν εἰκότως εὔχονται τοῖς θεοῖς εἰς τὴν παλαιὰν πατρίδα μὴ ἐπανελθεῖν , ἀλλ αὐτοῦ καταμένειν εὐδαιμονοῦντας .
τί δήποτε παρὰ Ῥοδίοις εἰς τὸ τοῦ Ὀκριδίωνος ἡρῷον οὐκ εἰσέρχεται κῆρυξ ;
ἢ ὅτι Ὄχιμος τὴν θυγατέρα Κυδίππην ἐνεγγύησεν Ὀκριδίωνι 0 ;
κέρκαφος δ ἀδελφὸς ὢν Ὀχίμου τῆς δὲ παιδὸς ἐρῶν , ἔπεισε τὸν κήρυκα διὰ κηρύκων γὰρ ἔθος ἦν τὸ μετέρχεσθαι τὰς νύμφας , ὅταν παραλάβῃ τὴν Κυδίππην , πρὸς ἑαυτὸν ἀγαγεῖν .
τούτου δὲ πραχθέντος , ὁ μὲν Κέρκαφος ἔχων τὴν κόρην ἔφυγεν , ὕστερον δὲ τοῦ Ὀχίμου γηράσαντος ἐπανῆλθε .
τοῖς δὲ Ῥοδίοις ἔθος κατέστη κήρυκα μὴ προσιέναι τῷ τοῦ Ὀκριδίωνος ἡρῴῳ διὰ τὴν γενομένην ἀδικίαν .
τί δήποτε παρὰ Τενεδίοις εἰς τὸ τοῦ Τένου ἱερὸν οὐκ ἔξεστιν αὐλητὴν εἰσελθεῖν οὐ δ Ἀχιλλέως ἐν τῷ ἱερῷ μνησθῆναι ;
ἢ ὅτι τῆς μητρυιᾶς τὸν Τένην διαβαλούσης ὡς βουλόμενον αὐτῇ συγγενέσθαι Μόλπος ὁ αὐλητὴς τὰ ψευδῆ κατεμαρτύρησεν αὐτοῦ , διὰ τοῦτο τῷ Τένῃ συνέπεσε φεύγειν εἰς Τένεδον μετὰ τῆς ἀδελφῆς ;
ἀχιλλεῖ δὲ λέγεται τὴν μητέρα Θέτιν ἰσχυρῶς ἀπαγορεῦσαι μὴ ἀνελεῖν τὸν Τένην ὡς τιμώμενον ὑπ Ἀπόλλωνος , καὶ παρεγγυῆσαι ἑνὶ τῶν οἰκετῶν , ὅπως προσέχῃ καὶ ἀναμιμνήσκῃ , μὴ λάθοι κτείνας ὁ Ἀχιλλεὺς τὸν Τένην .
ἐπεὶ δὲ τὴν Τένεδον κατατρέχων ἐδίωκε τὴν ἀδελφὴν τοῦ Τένου καλὴν οὖσαν ἀπαντήσας θ ὁ Τένης ἠμύνετο πρὸ τῆς ἀδελφῆς , καὶ ἡ μὲν ἐξέφυγεν ὁ δὲ Τένης ἀνῃρέθη ·
ὁ δ Ἀχιλλεὺς πεσόντα γνωρίσας τὸν μὲν οἰκέτην ἀπέκτεινεν ὅτι παρὼν οὐκ ἀνέμνησε , τὸν δὲ Τένην ἔθαψεν οὗ νῦν τὸ ἱερόν ἐστι , καὶ οὔ τ αὐλητὴς εἴσεισιν οὔ τ Ἀχιλλεὺς ὀνομάζεται .
τίς ὁ παρ Ἐπιδαμνίοις πωλήτης 0 ;
ἐπιδάμνιοι γειτνιῶντες Ἰλλυριοῖς ᾐσθάνοντο τοὺς ἐπιμειγνυμένους αὐτοῖς πολίτας γιγνομένους πονηροὺς καὶ φοβούμενοι νεωτερισμὸν ᾑροῦντο πρὸς τὰ τοιαῦτα συμβόλαια καὶ τὰς ἀμείψεις καθ ἕκαστον ἐνιαυτὸν ἕνα τῶν δεδοκιμασμένων παρ αὐτοῖς , ὃς ἐπιφοιτῶν τοῖς βαρβάροις παρεῖχεν ἀγορὰν καὶ διάθεσιν πᾶσι τοῖς πολίταις πωλήτης  προσαγορευόμενος .
τίς ἡ περὶ Θρᾴκην Ἀραίνου ἀκτή 0 ;
ἄνδριοι καὶ Χαλκιδεῖς πλεύσαντες εἰς Θρᾴκην οἰκήσεως ἕνεκα Σάνην μὲν πόλιν ἐκ προδοσίας κοινῇ παρέλαβον , τὴν δ Ἄκανθον ἐκλελοιπέναι τοὺς βαρβάρους πυνθανόμενοι , δύο κατασκόπους ἔπεμψαν .
ὡς δὲ τῇ πόλει προσιόντες παντάπασι πεφευγότας ἠσθάνοντο τοὺς πολεμίους , ὁ μὲν Χαλκιδικὸς προεξέδραμεν ὡς καταληψόμενος τοῖς Χαλκιδεῦσι τὴν πόλιν , ὁ δ Ἄνδριος οὐ συνεξανύτων ἠκόντισε τὸ δόρυ , καὶ ταῖς πύλαις ἐμπαρέντος μέγα βοήσας Ἀνδρίων ἔφη παισὶν αἰχμῇ προκατειλῆφθαι τὴν πόλιν .
ἐκ τούτου διαφορᾶς γενομένης , ἄνευ πολέμου συνέβησαν Ἐρυθραίοις καὶ Σαμίοις καὶ Παρίοις χρήσασθαι περὶ πάντων δικασταῖς .
ἐπεὶ δ οἱ μὲν Ἐρυθραῖοι , καὶ οἱ Σάμιοι , τὴν ψῆφον Ἀνδρίοις ἤνεγκαν , οἱ δὲ Πάριοι Χαλκιδεῦσιν , ἀρὰς ἔθεντο περὶ τὸν τόπον τοῦτον οἱ Ἄνδριοι κατ αὐτῶν μή τε δοῦναι γυναῖκα Παρίοις μή τε λαβεῖν παρ αὐτῶν καὶ διὰ τοῦτο προσηγόρευσαν ἀκτὴν Ἀραίνου , πρότερον ὀνομαζομένην Δράκοντος 0 .
διὰ τί τοῖς θεσμοφορίοις αἱ τῶν Ἐρετριέων γυναῖκες οὐ πρὸς πῦρ ἀλλὰ πρὸς ἥλιον ὀπτῶσι τὰ κρέα , καὶ Καλλιγένειαν οὐ καλοῦσιν ;
ἢ ὅτι ταῖς αἰχμαλώτοις , ἃς ἦγεν ἐκ Τροίας Ἀγαμέμνων , ἐνταῦθα συνέβη θεσμοφόρια θύειν , πλοῦ δὲ φανέντος ἐξαίφνης ἀνήχθησαν ἀτελῆ τὴν θυσίαν καταλιποῦσαι ;
τίνες οἱ ἀειναῦται παρὰ Μιλησίοις 0 ;
τῶν περὶ Θόαντα καὶ Δαμασήνορα τυράννων καταλυθέντων , ἑταιρεῖαι δύο τὴν πόλιν κατέσχον , ὧν ἡ μὲν ἐκαλεῖτο Πλουτὶς ἡ δὲ Χειρομάχα 0 .
κρατήσαντες οὖν οἱ δυνατοὶ καὶ τὰ πράγματα περιστήσαντες εἰς τὴν ἑταιρείαν , ἐβουλεύοντο περὶ τῶν μεγίστων ἐμβαίνοντες εἰς τὰ πλοῖα καὶ πόρρω τῆς γῆς ἐπανάγοντες ·
κυρώσαντες δὲ τὴν γνώμην κατέπλεον , καὶ διὰ τοῦτ ἀειναῦται προσηγορεύθησαν .
τί δήποτε Χαλκιδεῖς τὸν περὶ τὸ Πυρσόφιον τόπον ἀκμαίων λέσχην καλοῦσι ;
τὸν Ναύπλιόν φασιν ὑπὸ τῶν Ἀχαιῶν διωκόμενον Χαλκιδεῖς ἱκετεῦσαι , καὶ τὰ μὲν περὶ τῆς αἰτίας ἀπολογεῖσθαι , τὰ δ αὐτὸν ἀντεγκαλεῖν τοῖς Ἀχαιοῖς .
ἐκδιδόναι μὲν αὐτὸν οἱ Χαλκιδεῖς οὐκ ἐμέλλησαν ·
δεδιότες δὲ μὴ δόλῳ φονευθῇ , φυλακὴν ἔδοσαν αὐτῷ τοὺς ἀκμάζοντας νεανίσκους καὶ κατέστησαν εἰς τὸν τόπον τοῦτον , ὅπου συνῆσαν ἀλλήλοις ἅμα καὶ τὸν Ναύπλιον παρεφύλαττον .
τίς ὁ βοῦν εὐεργέτῃ θύσας 0 ;
πλοῖον ὥρμει περὶ τὴν Ἰθακησίαν λῃστρικόν ἐν ᾧ πρεσβύτης ἐτύγχανε μετὰ κεραμίων ἐχόντων πίτταν .
τούτῳ οὖν κατὰ τύχην προσέσχε πορθμεὺς Ἰθακήσιος ὀνόματι Πυρρίας , καὶ τὸν πρεσβύτην ἐρρύσατο μηδενὸς δεόμενος , ἀλλὰ πεισθεὶς ὑπ ἀὐτοῦ καὶ οἰκτίρας ·
προσέλαβε δὲ καὶ τῶν κεραμίων , τοῦ πρεσβύτου κελεύσαντος .
ἀπαλλαγέντων δὲ τῶν λῃστῶν καὶ γενομένης ἀδείας , ὁ πρεσβύτης τοῖς κεραμίοις τὸν Πυρρίαν προσαγαγὼν χρυσίον ἐδείκνυεν ἐν αὐτοῖς πολὺ καὶ ἀργύριον τῇ πίττῃ καταμεμειγμένον .
ἐξαίφνης οὖν ὁ Πυρρίας πλούσιος γενόμενος τὰ τ ἄλλ εὖ περιεῖπε τὸν γέροντα καὶ βοῦν ἔθυσεν αὐτῷ .
ὃ καὶ παροιμιαζόμενοι λέγουσιν οὐδεὶς εὐεργέτῃ βοῦν ἔθυσεν ἀλλ ἢ Πυρρίας 0 .
τί δήποτε ταῖς κόραις τῶν Βοττιαίων ἔθος ἦν λέγειν χορευούσαις ἴωμεν εἰς Ἀθήνας ;
κρῆτάς φασιν εὐξαμένους ἀνθρώπων ἀπαρχὴν εἰς Δελφοὺς ἀποστεῖλαι , τοὺς δὲ πεμφθέντας , ὡς ἑώρων οὐδεμίαν οὖσαν εὐπορίαν , αὐτόθεν εἰς ἀποικίαν ὁρμῆσαι ·
καὶ πρῶτον μὲν ἐν Ἰαπυγίᾳ κατοικῆσαι , ἔπειτα τῆς Θρᾴκης τοῦτον τὸν τόπον κατασχεῖν , ἀναμεμειγμένων αὐτοῖς Ἀθηναίων 0 .
ἔοικε γὰρ μὴ διαφθείρειν ὁ Μίνως οὓς ἔπεμπον Ἀθηναῖοι κατὰ τὸν δασμὸν ἠιθέους , ἀλλὰ κατέχειν παρ ἑαυτῷ λατρεύοντας .
ἐξ ἐκείνων οὖν τινες γεγονότες καὶ νομιζόμενοι Κρῆτες εἰς Δελφοὺς συναπεστάλησαν .
ὅθεν αἱ θυγατέρες τῶν Βοττιαίων ἀπομνημονεύουσαι τοῦ γένους ᾖδον ἐν ταῖς ἑορταῖς ἴωμεν εἰς Ἀθήνας .
, , διὰ τί τὸν Διόνυσον αἱ τῶν Ἠλείων γυναῖκες ὑμνοῦσαι παρακαλοῦσι βοέῳ ποδὶ παραγίγνεσθαι πρὸς αὐτάς ;
ἔχει δ οὕτως ὁ ὕμνος .
ἐλθεῖν , ἥρω Διόνυσε , Ἀλεῖον ἐς ναὸν ἁγνὸν σὺν Χαρίτεσσιν ἐς ναὸν τῷ βοέῳ ποδὶ θύων  εἶτα δὶς ἐπᾴδουσιν ἄξιε ταῦρε .
πότερον ὅτι καὶ βουγενῆ προσαγορεύουσι καὶ ταῦρον ἔνιοι τὸν θεὸν ἢ τῷ μεγάλῳ ποδὶ βοέῳ λέγουσιν , ὡς βοῶπιν ὁ ποιητὴς τὴν μεγαλόφθαλμον καὶ βουγάιον τὸν μεγάλαυχον 0 1 ;
ἤ μᾶλλον , ὅτι τοῦ βοὸς ὁ ποὺς ἀβλαβής ἐστι τὸ δὲ κερασφόρον ἐπιβλαβές , οὕτω τὸν θεὸν παρακαλοῦσι πρᾶον ἐλθεῖν καὶ ἄλυπον 0 ;
ἢ ὅτι καὶ ἀρότου καὶ σπόρου πολλοὶ τὸν θεὸν ἀρχηγὸν γεγονέναι νομίζουσι 0 ;
διὰ τί Ταναγραίοις πρὸ τῆς πόλεως ἔστιν Ἀχίλλειον , τόπος οὕτω προσαγορευόμενος ;
ἔχθρα γὰρ αὐτῷ μᾶλλον ἢ φιλία λέγεται γεγονέναι πρὸς τὴν πόλιν , ἁρπάσαντι μὲν τὴν μητέρα τοῦ Ποιμάνδρου Στρατονίκην , ἀποκτείναντι δ υἱὸν Ἐφίππου Ἀκέστορα .
ποίμανδρος τοίνυν ὁ Ἐφίππου πατήρ , ἔτι τῆς Ταναγρικῆς κατὰ κώμας οἰκουμένης , ἐν τῷ καλουμένῳ Στέφοντι πολιορκούμενος ὑπὸ τῶν Ἀχαιῶν διὰ τὸ μὴ βούλεσθαι συστρατεύειν , ἐξέλιπε τὸ χωρίον ἐκεῖνο νύκτωρ καὶ τὴν Ποιμανδρίαν ἐτείχισε , παρὼν δὲ Πολύκριθος ὁ ἀρχιτέκτων διαφαυλίζων τὰ ἔργα καὶ καταγελῶν ὑπερήλατο τὴν τάφρον .
ὀργισθεὶς ὁ Ποίμανδρος ὥρμησε λίθον ἐμβαλεῖν αὐτῷ μέγαν , ὃς ἦν αὐτόθι κεκρυμμένος ἐκ παλαιοῦ , νυκτελίοις ἱεροῖς ἀποκείμενος ·
τοῦτον ἀνασπάσας ὑπ ἀγνοίας ὁ Ποίμανδρος ἔβαλε , καὶ τοῦ μὲν Πολυκρίθου διήμαρτε , Λεύκιππον δὲ τὸν υἱὸν ἀπέκτεινεν .
ἔδει μὲν οὖν κατὰ τὸν νόμον ἐκ τῆς Βοιωτίας μεταστῆναι , ἐφέστιον καὶ ἱκέτην ξένον γενόμενον ·
οὐκ ἦν δὲ ῥᾴδιον , ἐμβεβληκότων εἰς τὴν Ταναγρικὴν τῶν Ἀχαιῶν .
ἔπεμψεν οὖν Ἔφιππον τὸν υἱὸν Ἀχιλλέως δεησόμενον .
ὁ δὲ καὶ τοῦτον εἰσάγει πείσας καὶ Τληπόλεμον τὸν Ἡρακλέους καὶ Πηνέλεων τὸν Ἱππάλκμου , συγγενεῖς ἅπαντας αὑτῶν ὄντας .
ὑφ ὧν ὁ Ποίμανδρος εἰς Χαλκίδα συνεκπεμφθεὶς καὶ καθαρθεὶς παρ Ἐλεφήνορι τὸν φόνον , ἐτίμησε τοὺς ἄνδρας καὶ τεμένη πᾶσιν ἐξεῖλεν , ὧν τὸ Ἀχιλλέως καὶ τ οὔνομα διατετήρηκεν , τίνες οἱ παρὰ Βοιωτοῖς Ψολόεις καὶ τίνες αἱ Ὀλεῖαι 0 ;
τὰς Μινύου θυγατέρας φασὶ Λευκίππην καὶ Ἀρσινόην καὶ Ἀλκαθόην μανείσας ἀνθρωπίνων ἐπιθυμῆσαι κρεῶν καὶ διαλαχεῖν περὶ τῶν τέκνων ·
λευκίππης λαχούσης παρασχεῖν Ἵππασον τὸν υἱὸν διασπάσασθαι 0 ·
κληθῆναι τοὺς μὲν ἄνδρας αὐτῶν δυσειματοῦντας ὑπὸ λύπης καὶ πένθους ψολόεις , αὐτὰς δὲ ὀλείας οἷον ὀλοάς 0 .
καὶ μέχρι νῦν Ὀρχομένιοι τὰς ἀπὸ τοῦ γένους οὕτω καλοῦσι .
καὶ γίγνεται παρ ἐνιαυτὸν ἐν τοῖς Ἀγριωνίοις φυγὴ καὶ δίωξις αὐτῶν ὑπὸ τοῦ ἱερέως τοῦ Διονύσου ξίφος ἔχοντος .
ἔξεστι δὲ τὴν καταληφθεῖσαν ἀνελεῖν , καὶ ἀνεῖλεν ἐφ ἡμῶν Ζωίλος ὁ ἱερεύς .
ἀπέβη δ εἰς οὐδὲν χρηστὸν αὐτοῖς , ἀλλ ὅ τε Ζωίλος ἔκ τοῦ τυχόντος ἑλκυδρίου νοσήσας καὶ διασαπεὶς πολὺν χρόνον ἐτελεύτησεν , οἳ τ Ὀρχομένιοι δημοσίαις βλάβαις καὶ καταδίκαις περιπεσόντες ἐκ τοῦ γένους τὴν ἱερωσύνην μετέστησαν , ἐκ πάντων αἱρούμενοι τὸν ἄριστον .
διὰ τί τοὺς εἰς τὸ Λύκαιον εἰσελθόντας ἑκουσίως καταλεύουσιν οἱ Ἀρκάδες ·
ἂν δ ὑπ ἀγνοίας , εἰς Ἐλευθερὰς ἀποστέλλουσι ;
πότερον ὡς ἐλευθερουμένων αὐτῶν διὰ τὴν ἀπόλυσιν ἔσχεν ὁ λόγος πίστιν , καὶ τοιοῦτόν ἐστι τὸ εἰς Ἐλευθεράς , οἷον τὸ εἰς Ἀμελοῦς χώραν καὶ τὸ ἥξεις εἰς Ἀρέσαντος ἕδος 0 ;
ἢ κατὰ τὸν μῦθον ἐπεὶ μόνοι τῶν Λυκάονος παίδων Ἐλευθὴρ καὶ Λέβαδος οὐ μετέσχον τοῦ περὶ τὸν Δία μιάσματος ἀλλ εἰς Βοιωτίαν ἔφυγον , καὶ Λεβαδεῦσιν ἔστιν ἰσοπολιτεία πρὸς Ἀρκάδας , εἰς Ἐλευθερὰς οὖν ἀποπέμπουσι τοὺς ἐν τῷ ἀβάτῳ τοῦ Διὸς ἀκουσίως γενομένους ;
ἢ ὡς Ἀρχίτιμος ἐν τοῖς Ἀρκαδικοῖς ἐμβάντας τινὰς κατ ἄγνοιαν φησιν ὑπ Ἀρκάδων παραδοθῆναι Φλιασίοις , ὑπὸ δὲ Φλιασίων Μεγαρεῦσιν , ἐκ δὲ Μεγαρέων εἰς Θήβας κομιζομένους περὶ τὰς Ἐλευθερὰς ὕδατι καὶ βρονταῖς καὶ διοσημίαις ἄλλαις κατασχεθῆναι 0 ;
ἀφ οὗ δὴ καὶ τὸν τόπον Ἐλευθερὰς ἔνιοί φασι προσαγορεύεσθαι .
τὸ μέντοι σκιὰν μὴ πίπτειν ἀπὸ τοῦ ἐμβάντος εἰς τὸ Λύκαιον λέγεται μὲν οὐκ ἀληθῶς , ἔσχηκε δὲ πίστιν ἰσχυράν .
πότερον τοῦ ἀέρος εἰς νέφη τρεπομένου καὶ σκυθρωπάζοντος ἐπὶ τοῖς εἰσιοῦσιν 0 ;
ἢ ὅτι θανατοῦται μὲν ὁ ἐμβάς , τῶν δ ἀποθανόντων οἱ Πυθαγορικοὶ λέγουσι τὰς ψυχὰς μὴ ποιεῖν σκιὰν μη δὲ σκαρδαμύττειν ;
ἢ σκιὰν μὲν ὁ ἥλιος ποιεῖ , τὸν δ ἥλιον ἀφαιρεῖται τοῦ ἐμβάντος ὁ νόμος ;
καὶ τοῦτ αἰνιττόμενοι λέγουσι ·
καὶ γὰρ ἔλαφος ὁ ἐμβὰς καλεῖται .
διὸ καὶ Κανθαρίωνα τὸν Ἀρκάδα πρὸς Ἠλείους αὐτομολήσαντα πολεμοῦντας Ἀρκάσι καὶ διαβάντα μετὰ λείας τὸ ἄβατον , καταλυθέντος δὲ τοῦ πολέμου καὶ φυγόντα εἰς Σπάρτην , ἐξέδοσαν οἱ Λακεδαιμόνιοι τοῖς Ἀρκάσι , τοῦ θεοῦ κελεύσαντος ἀποδιδόναι τὸν ἔλαφον .
τίς Εὔνοστος ἥρως ἐν Τανάγρᾳ καὶ διὰ τίνα αἰτίαν τὸ ἄλσος αὐτοῦ γυναιξὶν ἀνέμβατόν ἐστιν 0 ;
ἐλιέως τοῦ Κηφισοῦ καὶ Σκιάδος Εὔνοστος ἦν υἱός , ᾧ φασιν ὑπὸ νύμφης Εὐνόστας ἐκτραφέντι τοῦτο γενέσθαι τ οὔνομα .
καλὸς δ ὢν καὶ δίκαιος οὐχ ἧττον 0 .
ἦν σώφρων καὶ αὐστηρός ·
ἐρασθῆναι δ αὐτοῦ λέγουσιν Ὄχναν , μίαν τῶν Κολωνοῦ θυγατέρων , ἀνεψιὰν οὖσαν .
ἐπεὶ δὲ πειρῶσαν ὁ Εὔνοστος ἀπετρέψατο καὶ λοιδορήσας ἀπῆλθεν εἰς τοὺς ἀδελφοὺς κατηγορήσων , ἔφθασεν ἡ παρθένος τοῦτο πράξασα κατ ἐκείνου καὶ παρώξυνε τοὺς ἀδελφοὺς Ἔχεμον καὶ Λέοντα καὶ Βουκόλον ἀποκτεῖναι τὸν Εὔνοστον , ὡς πρὸς βίαν αὐτῇ συγγεγενημένον .
ἐκεῖνοι μὲν οὖν ἐνεδρεύσαντες ἀπέκτειναν τὸν νεανίσκον .
ὁ δ Ἐλιεὺς ἐκείνους ἔδησεν ἡ δ Ὄχνη μεταμελομένη καὶ γέμουσα ταραχῆς , ἅμα μὲν αὑτὴν ἀπαλλάξαι θέλουσα τῆς διὰ τὸν ἔρωτα λύπης , ἅμα δ οἰκτίρουσα τοὺς ἀδελφοὺς ἐξήγγειλε πρὸς τὸν Ἐλιέα πᾶσαν τὴν ἀλήθειαν , ἐκεῖνος δὲ Κολωνῷ 0 .
κολωνοῦ δὲ δικάσαντος , οἱ μὲν ἀδελφοὶ τῆς Ὄχνης ἔφυγον , αὐτὴ δὲ κατεκρήμνισεν ἑαυτήν , ὡς Μυρτὶς ἡ Ἀνθηδονία ποιήτρια μελῶν ἱστόρηκε .
τοῦ δ Εὐνόστου τὸ ἡρῷον καὶ τὸ ἄλσος οὕτως ἀνέμβατον ἐτηρεῖτο καὶ ἀπροσπέλαστον γυναιξίν , ὥστε πολλάκις σεισμῶν ἢ αὐχμῶν ἢ διοσημιῶν ἄλλων γενομένων ἀναζητεῖν καὶ πολυπραγμονεῖν ἐπιμελῶς τοὺς Ταναγραίους , μὴ λέληθε γυνὴ τῷ τόπῳ πλησιάσασα , καὶ λέγειν ἐνίους , ὧν ὁ Κλείδαμος ἦν , ἀνὴρ ἐπιφανής , ἀπηντηκέναι αὐτοῖς τὸν Εὔνοστον ἐπὶ θάλατταν βαδίζοντα λουσόμενον , ὡς γυναικὸς ἐμβεβηκυίας εἰς τὸ τέμενος .
ἀναφέρει δὲ καὶ Διοκλῆς ἐν τῷ περὶ ἡρῴων συντάγματι δόγμα Ταναγραίων , περὶ ὧν ὁ Κλείδαμος ἀπήγγειλεν .
πόθεν ἐν τῇ Βοιωτίᾳ περὶ τὸν Ἐλέωνα ποταμὸς Σκάμανδρος ὠνομάσθη ;
δηίμαχος ὁ Ἐλέωνος υἱός , ἑταῖρος ὢν Ἡρακλέους , μετέσχε τῆς ἐπὶ Τροίαν στρατείας ·
τοῦ δὲ πολέμου μῆκος ὡς ἔοικε λαμβάνοντος , ἐρασθεῖσαν αὐτοῦ Γλαυκίαν τὴν Σκαμάνδρου θυγατέρα προσδεξάμενος ἔγκυον ἐποίησεν , εἶτ αὐτὸς μὲν ἔπεσε μαχόμενος τοῖς Τρωσὶν ἡ δὲ Γλαυκία φοβουμένη κατάφωρος γενέσθαι κατέφυγε καὶ τῷ Ἡρακλεῖ κατεῖπεν αὑτῆς τὸν ἔρωτα καὶ τὴν γενομένην πρὸς τὸν Δηίμαχον ὁμιλίαν .
ὁ δ ἅμα μὲν οἴκτῳ τῆς γυναικὸς ἅμα δὲ χαίρων τῷ ὑπολείπεσθαι γένος ἀνδρὸς ἀγαθοῦ καὶ συνήθους , ἀνέλαβε τὴν Γλαυκίαν εἰς τὰς ναῦς , καὶ τεκοῦσαν υἱὸν ἀγαγὼν ἐν τῇ Βοιωτίᾳ ἀπέδωκε τῷ Ἐλέωνι καὶ τὸ παιδίον καὶ αὐτήν .
ὠνομάσθη δ ὁ παῖς Σκάμανδρος καὶ τῆς χώρας ἐβασίλευσε .
καὶ τὸν μὲν Ἴναχον ποταμὸν ἀφ αὐτοῦ Σκάμανδρον , τὸ δὲ πλησίον ῥεῦμα Γλαυκίαν ἀπὸ τῆς μητρὸς ὠνόμασεν 0 ·
ἀκίδουσαν δὲ τὴν κρήνην ἀπὸ τῆς ἑαυτοῦ γυναικός , ἐξ ἦς ἔσχε τρεῖς θυγατέρας , ἃς τιμῶσιν ἄχρι νῦν παρθένους προσαγορεύοντες 0 .
ἀπὸ τίνος ἐρρήθη τὸ παροιμιῶδες αὕτα κυρία ;
δίνων ὁ Ταραντῖνος στρατηγῶν , ἀνὴρ δ ὢν ἀγαθὸς ἐν τοῖς πολεμικοῖς , ἀποχειροτονησάντων αὐτοῦ τινα γνώμην τῶν πολιτῶν , ὡς ὁ κῆρυξ ἀνεῖπε τὴν νικῶσαν , αὐτὸς ἀνατείνας τὴν δεξιάν , ἃδε , εἶπε , κρείσσων ·
οὕτω γὰρ ὁ Θεόφραστος ἱστόρηκε .